EKSTRAKTIVNI OBLICI

1. VODENI EKSTRAKTIVNI OBLICI
2. INFUZI (INFUSA)

su vodene iscrpine droga, za unutarnju primjenu koje se priređuju prelijevanjem droge s ključalom vodom. Izrađuju se u pravilu iz droga nježnije strukture ili iz droga koje sadrže termolabilne, odnosno lako hlapljive ljekovite tvari

1. DEKOKTI (DECOCTA)

su vodene iscrpine droga za unutarnju primjenu koje se priređuju ekstrakcijom droge s vodom na povišenoj temperaturi ( 30 minuta pri 90 C). Izrađuju se u pravilu iz droga čvrste strukture ili iz droga koje sadrže termostabilne ljekovite tvari.

 Pri izradi infuza i dekokta mogu se dodati tvari koje pospješuju ekstrakciju (npr. kiseline kod alkaloidnih droga, alkalij-hidrogenkarbonati kod antrakinonskih i nekih saponinskih droga).

1. MACERATI (MACERATA)

su vodene iscrpine droga koje se priređuju ekstrakcijom droge s vodom na sobnoj temperaturi, a namijenjeni su za unutarnju i vanjsku upotrebu. Izrađuju se u pravilu iz droga koje sadrže sluzi (Radix Althaeae) i droga koje sadrže termolabilne tvari.

1. SLUZI (MUCILAGINES)

su viskozne koloidne otopine prirodnih ili polusintetskih sluzi, guma i drugih koloidnih tvari u vodi kojima se po

potrebi mogu dodati glicerol, etanol i sredstva za konzerviranje. Sluzi se izrađuju otapanjem ili ekstrakcijom

II ETANOLNI EKSTRAKTIVNI OBLICI

1. KONCENTRATI (CONCENTRATA)

su tekući ekstraktivni pripravci koji se dobivaju različitim ekstraktivnim metodama, najčešće s razrjeđenim etanolom u omjeru 1:2 ili 1:3

1. TINKTURE (TINCTURAE)

su etanolno-vodene iscrpine droga ili etanolno-vodene otopine ekstrakata droga. Izrađuju se maceracijom, perkolacijom, otapanjem ili drugim prikladnim postupkom.

1. EKSTRAKTI (EXTRACTA)

su tekući ili praškasti odnosno grudičasti pripravci lijekova koji su izrađeni ekstrakcijom droga s popisanim otapalom. Upotrijebljeno se otapalo poslije ekstrakcije djelomično ili potpuno otpari. Ekstrakti se izrađuju perkolacijom, jednostrukom ili dvostrukom maceracijom ili drugim prikladnim postupcima.